เมื่อวานตอนเช้าตื่นขึ้นมาปากด้านบนบวมและปวดเล็กน้อย พอเช้าวันที่สองตื่นมาบริเวณที่บวมกลายเป็นแผลแห้ง ก่อนหน้านั้นก็เคยเป็นนานๆครั้งเกิดจากอะไรครับ แล้วมีวิธีรักษายังไงบ้างครับ
สวัสดีค่ะ อาการปวดบวมบริเวณริมฝีปากบน มีแผลแห้งๆดังกล่าวมานั้น อาจจะเป็น เริมบริเวณริมฝีปาก การแพ้สัมผัสสารที่แพ้เช่นลิปสติก สบู่ ยาสีฟันที่ใช้บริเวณรอบๆริมฝีปาก ภูมิแพ้ผิวหนังบริเวณปาก การเลียริมฝีปากบ่อยเกินไป เป็นต้นหากก่อนหน้าที่จะมีแผล มีตุ่มน้ำขึ้นมาก่อนแล้วแห้งแตกไป อาจจะเกิดจากเริมที่ริมฝีปากได้มากที่สุด หรืออาจจะเคยมีรอยโรคคล้ายๆกันนี้ เป็นๆหายๆมาก่อนควรไปพบแพทย์ถ้าอาการลุกลาม เจ็บบริเวณริมฝีปากมาก หรือเป็นซ้ำๆบ่อยไม่หายขาด เบื้องต้นใช้วาสลีนทาให้ความชุ่มชื้นได้ ไม่ไปแกะเกา